**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Upravni odjel za financije, imovinsko-**

**pravne poslove i društvene djelatnosti**

KLASA: 112-01/23-01/1

URBROJ: 2182-03-04-23-3

Skradin, 11. siječnja 2023.g.

Na temelju članaka 28. i 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 i 112/19), po ovlaštenju gradonačelnika pročelnica Upravnog odjela za financije, imovinsko-pravne poslove i društvene djelatnosti, raspisuje

**O G L A S**

za prijam službenika/ce u Grad Skradin, Upravni odjel za financije,

imovinsko-pravne poslove i društvene djelatnosti, na određeno

vrijeme zbog obavljanja privremenih poslova

* **Radno mjesto: viši stručni suradnik – voditelj projekta EU** „**Zaželi-Program**

**zapošljavanja žena-faza III“**, (1 izvršitelj/ica), radi provedbe i realizacije projekta “Zaželi-Program zapošljavanja žena – faza III, Broj poziva: UP.02.1.1.16”

**Opis poslova:** Obavlja poslove na provedbi i realizaciji projekta “Zaželi-Program zapošljavanja žena – faza III, Broj poziva: UP.02.1.1.16” i u skladu s Ugovorom o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020, Kodni broj: UP.02.1.1.16.0277; obavlja poslove vođenja i nadzora projekta i njegovih aktivnosti, provođenje interne evaluacije projekta, kontrola krajnjih korisnika; provedba procesa nabave kućnih potrepština za krajnje korisnike; vođenje i kontroliranje rada zaposlenika; aktivnosti organiziranja obrazovanja i osposobljavanja za žene uključene u projekt; prikupljanje i vođenje dokumentacije, te izrada izvještaja; obavlja i druge poslove koji se odnose na realizaciju projekta.

Služba se zasniva na određeno vrijeme za vrijeme trajanja projekta, odnosno 7 mjeseci. Služba može prestati i ranije, odnosno završetkom provedbe i realizacije projekta.

Služba na određeno vrijeme ne može postati služba na neodređeno vrijeme.

Uvjeti su:

■ Opći uvjeti za prijam u službu iz članka 12. Zakona o službenicima i

namještenicima u lokalnoj i područnoj (regionalnoj) samoupravi („Narodne novine“, broj 86/08,61/11, 4/18, 112/19), odnosno:

* punoljetnost,
* hrvatsko državljanstvo
* zdravstvena sposobnost za obavljanje poslova radnog mjesta na koje se osoba prima.

■ Za prijam u službu ne smiju postojati zapreke iz članaka 15. i 16. gore

navedenog Zakona.

-2-

■ Posebni uvjeti za prijam u službu:

- magistar pravne ili ekonomske struke

- najmanje jedna godina radnog iskustva na odgovarajućim poslovima,

- znanje engleskog jezika u govoru i pismu,

- poznavanje rada na računalu,

- vozački ispit B kategorije.

Osobama s akademskim ili stručnim nazivom odnosno s akademskim stupnjem stečenim prije stupanja na snagu Zakona o akademskim i stručnim nazivima i akademskom stupnju („Narodne novine“, broj 107/07 i 118/12), stečeni akademski ili stručni naziv odnosno akademski stupanj izjednačava se s odgovarajućim akademskim ili stručnim nazivom ili akademskim stupnjem, u skladu s odredbama članka 14. navedenog Zakona.

Ako kandidat/kinja ostvaruje pravo prednosti kod prijma u službu prema posebnim propisima, dužan/a je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario/la pravo prednosti pri zapošljavanju kandidat/kinja koji/a ispunjava uvjete za ostvarivanje toga prava, dužan/na je uz prijavu na natječaj priložiti sve dokaze o ispunjavanju traženih uvjeta, kao i rješenje o priznatom statusu iz kojeg proizlazi to pravo.

■ Uvjeti radnog mjesta:

**-** puno radno vrijeme,

- pored rada u Uredu, obuhvaća i terenski rad,

- mogućnost korištenja vlastitog vozila.

Na oglas se mogu ravnopravno prijaviti osobe oba spola.

Obvezni probni rad je 2 (dva) mjeseca od dana prijma u službu.

**Uz obvezno vlastoručno potpisanu prijavu kandidati moraju priložiti:**

- životopis,

- dokaz o hrvatskom državljanstvu (preslika domovnice ili osobne iskaznice),

- dokaz o odgovarajućoj stručnoj spremi (preslik Diplome),

- dokaz o ukupnom radnom stažu i radnom iskustvu na odgovarajućim poslovima (elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje), ne starije od 3 mjeseca na dan isteka roka za podnošenje prijava na ovaj Oglas),

- potvrdu poslodavca ili preslik drugog odgovarajućeg dokumenta (ugovor o radu, rješenje

o rasporedu i sl.) o radnom iskustvu ostvarenom na poslovima odgovarajuće stručne spreme i struke od najmanje jedne godine,

- uvjerenje da se protiv kandidata/kinje ne vodi istražni ili kazneni postupak, ne starije

od 3 mjeseca na dan isteka roka za podnošenje prijava na ovaj Oglas (izvornik),

- vlastoručno potpisanu izjavu kandidata da kod njega ne postoje zapreke iz članaka 15.

i 16. Zakona o službenicima i namještenicima u lokalnoj i područnoj (regionalnoj) samoupravi

(„Narodne novine“, broj 86/08, 61/11, 4/18 i 112/19),

-3-

- dokaz o znanju engleskog jezika (presliku svjedodžbe/ potvrde o završenom tečaju/ edukaciji, položenom predmetu - školske svjedodžbe na kojoj su vidljivi položeni predmet engleski jezik i osobni podaci ili indeksa (prve stranice na kojoj su vidljivi osobni podaci i stranice na kojoj je vidljiv položeni predmet engleski jezik, te drugi sličan dokaz iz kojeg je vidljivo uspješno polaganje predmeta),

- dokaz o poznavanju rada na računalu (presliku svjedodžbe/ potvrde o završenom tečaju/ edukaciji, položenom predmetu - školske svjedodžbe na kojoj su vidljivi položeni predmet informatika i osobni podaci ili indeksa (prve stranice na kojoj su vidljivi osobni podaci i stranice na kojoj je vidljiv položeni predmet informatike, te drugi sličan dokaz iz kojeg je vidljivo uspješno polaganje predmeta),

- preslik vozačke dozvole B kategorije.

Ako kandidat/kinja uz prijavu priloži dokumente u kojima osobni podaci nisu istovjetni, dužan/na je dostaviti i dokaz o njihovoj promjeni.

Uvjerenje o zdravstvenoj sposobnosti dostavlja izabrani kandidat/kinja nakon obavijesti o izboru, a prije donošenja rješenja o prijmu u službu.

U prijavi na oglas potrebno je navesti osobne podatke podnositelja prijave (ime i prezime, adresa prebivališta, broj telefona, adresa elektroničke pošte). Kandidati vlastoručno potpisanom prijavom na oglas pristaju da Grad Skradin, kao voditelj obrade, prikupljene podatke na temelju ovog oglasa obrađuje samo u obimu i samo u svrhu provedbe oglasa, od strane ovlaštenih osoba za provedbu oglasa, te prijma u službu. Grad Skradin će s osobnim podacima postupati sukladno pozitivnim propisima uz primjenu odgovarajućih tehnika sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja.

Osoba koja nije podnijela pravodobnu i urednu prijavu ili ne ispunjava formalne uvjete iz ovog oglasa ne smatra se kandidatom/kinjom prijavljenim/om na oglas sukladno članku 21. Zakona i njegova/njena prijava neće biti razmatrana, te će o tome biti dostavljena pisana obavijest.

Podnositelji/ce nepotpunih prijava neće biti pozvani na dopunu prijave.

Urednom prijavom smatra se prijava koja sadrži sve podatke i priloge navedene u ovom oglasu.

Na web-stranici: www.grad-skradin.hr dostupan je opis poslova te podaci o plaći radnog mjesta koje se popunjava, način obavljanja prethodne provjere znanja i sposobnosti, te intervju, kao i ostale informacije o oglasnom postupku. Na web stranici Grada, te na Oglasnoj ploči Grada Skradina bit će objavljeno vrijeme održavanja provjere znanja i sposobnosti kandidata, intervjua te popis pravnih izvora za pripremanje kandidata, najmanje 5 dana prije održavanja provjere.

-4-

Prijave na oglas s podacima i dokazima o ispunjavanju propisanih uvjeta oglasa potrebno je dostaviti u roku **8** (osam) dana od dana objave oglasa u HRVATSKOM ZAVODU ZA ZAPOŠLJAVANJE, Područna služba Šibenik.

**Prijave se upućuju na adresu: Grad Skradin, 22222 Skradin, Trg Male Gospe br. 3, s naznakom „ZA OGLAS ZA PRIJAM SLUŽBENIKA NA ODREĐENO VRIJEME (VIŠI STRUČNI SURADNIK - VODITELJ PROJEKTA) – NE OTVARAJ“**

O rezultatima oglasa kandidati će biti obaviješteni u zakonskom roku.

**PO OVLAŠTENJU GRADONAČELNIKA**

**PROČELNICA**

Ivana Sučić Birkić, mag. ekonomije